Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1075

1. A képzési cél Olyan szakemberek képzése, akik képesek a színjátékműveket elméleti és történeti szempontból elemezni, akik az európai és a magyar írott dráma, valamint az európai és a magyar színház történetét és ezek elméletét ismerik, tisztában vannak különböző diszciplínák színháztudományi vonatkozásaival; járatosak a színházi üzem kérdéseiben; rendelkeznek a színháztörténeti kutatómunka végzéséhez szükséges alapismeretekkel. Mindezek mellett cél, hogy a hallgatókban a drámák és a színházi műalkotások szellemiségének, világképének bensővé tételével értékteremtő értelmiségi attitűd alakuljon ki. A szak — első alapképzésben — csak kétszakos képzés keretében végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes